Massaklagtoer Dankie -Solidariteit Wêreld
Ondersteun die massaklag
7 mosies by
7 Europese parlemente;
2 brandende kwessies;
1 Europese toer
28 Julie is geskiedkundig! Dit is die dag waarop ons namens meer as 300 000, Suid-Afrikaners 'n formele klag teen die regering van Suid-Afrika se rassebeleid aanlyn by die Verenigde Nasies (VN) se Komitee vir die Uitskakeling van Rassediskriminasie (CERD) ingedien het.
Nou vat ons dit verder! Ons vlieg Genève toe waar ons dié historiese klag fisies gaan indien en ons eerste gesprek met die komitee gaan voer. Dit is egter die vertrekpunt van ons groter internasionale veldtog teen rasmalheid en belastingprotes.
Kom toer saam met ons!
My naam is Jolande Coetzee, ek is 34 en is van Pretoria. Ek is 'n dinamiese besigheidsvrou, entrepreneur, trou- en leefstylfotograaf, grafiese ontwerper, skrywer en visuele kunstenaar. Ek het in 2011 my BA-graad in Visuele Kommunikasie aan Open Window se School of Visual Communication verwerf. Ek is ook die direkteur en fotograaf van Silber Studio, die mede-eienaar en fotograaf van The Silbermann Collective en mede-eienaar van Dreamy Duchess. Met amper meer as 'n dekade se ondervinding in dié industrie het ek die voorreg gehad om saam met verskeie groot ondernemings asook 'n paar bekendes in die industrie te werk. Ek is 'n dromer wat lief is vir koffie en wyn, en ek het 'n passie en talent vir enige iets kreatief. Ek hou baie van reis en om nuwe plekke te ontdek en te ervaar. In my vrye tyd kan julle my met my neus diep in 'n boek vind, besig om te skryf, met 'n verfkwas in die hand, of op een of ander avontuur. Ek geniet dit om saam met geliefdes tyd deur te bring en om mense se liefde en kosbare oomblikke agter die kamera vas te vang. Baie dankie vir die nominasie en geleentheid.
My liefde vir fotografie was van die begin van my lewe reeds daar. In 2014 het ek Bianca Smit Photography begin. Ek was eers 'n troufotograaf, waarna ek in 2018 van rigting verander het en in ateljeefotografie begin spesialiseer het – onder meer die fotografie van kinders. Ek het 'n groot voorliefde vir kinders en die vreugde wat hulle na 'n mens se lewe bring. Fotografie is my absolute passie, en ek is geseënd om dit voltyds te kan doen. Ek het in 2015 met my sielsmaat getrou en in Junie 2021 het ons ons dogtertjie verwelkom.
Ek is Jamie Jonk en ek is al 13 jaar lank in die fotografiebedryf. Ek het aanvanklik fotografie in Amerika beoefen, maar ek het vir 'n vakansie teruggekom Suid-Afrika toe, my vrou ontmoet, wat ook 'n fotograaf is, en besluit om hier te bly. Ons het net geweet ons albei wil in die fotografiebedryf wees, en saam het ons 'n besigheid begin. Ons was aanvanklik saam in die modebedryf en eers nadat ons getroud is, het ons besef hoe groot leemte daar in die troubedryf vir betroubare fotograwe is en so ons fokus op troues begin vestig. Dit was harde werk om tot op hierdie punt te kom, en almal wat in die industrie is, sal kan saamstem dat dit nie maklik is nie. 'n Mens gee baie familietyd prys, want 'n mens werk oor die algemeen oor naweke. Gelukkig is dit ons passie, ons geniet mense en ons geniet dit om saam met mense hulle liefde te ervaar. Troues is vir ons nie net 'n werk nie; ons spandeer baie tyd saam met ons bruidspare om vir hulle 'n onvergeetlike ervarings op hulle spesiale dag te gee en terselfdertyd ook tydlose foto's te neem. Ons hou nie daarvan om ons eie beuel te blaas nie, want ons kreatiwiteit kom van God af. Ons beleef God se hand in elke foto wat deur ons geneem word; elke sonsondergang wat voor ons afspeel, is 'n skildery van God, en dit is absoluut 'n groot voorreg om dit met ons kameras te kan vasvang. Ons hou daarvan om uniek te wees en die grense so ver moontlik te verskuif. Ons geniet dit vreeslik om ons kliënte se troudag in 'n ware sprokiesromanse te omskep.
My naam is Rudi Silbermann. Ek is 26 en is van Pretoria. Ek is 'n dinamiese besigheidsman, entrepreneur, trou- en leefstylfotograaf en visuele kunstenaar. Ek het my passie en liefde vir fotografie reeds op 'n baie jong ouderdom ontdek. Die kunste was en is steeds groot in my familie. Ek is die eienaar en fotograaf van Silber Studio asook mede-eienaar en fotograaf van The Silbermann Collective. Met vyf jaar se ondervinding in hierdie industrie het ek al die voorreg gehad om saam met verskeie groot ondernemings sowel as 'n paar bekendes in die industrie te werk. Ek is bietjie baie van 'n kamera-"nerd", is lief vir kuns en geniet graag 'n glas rooiwyn langs 'n kampvuur. In my vrye tyd waardeer ek 'n kunsfilm wat visueel mooi is, ek teken graag, of gaan soms op 'n staproete in die natuur as ek avontuurlustig voel. Laastens, baie dankie vir die nominasie en geleentheid.
Ek het reeds as 18-jarige my eerste filmkamera gekoop en was dadelik deur dié skeppende kunsvorm gefassineer. Ek het in 2003, ná die geboorte van my drieling, die sprong gewaag om my drome vlerke te gee en voltyds fotografie begin beoefen. Ek is 'n totale ekstrovert – borrelend, mense lig my gemoed, gee my energie en inspireer my sodat elke foto wat ek neem 'n storie vertel. Met my kamera in my hand en 'n passie vir mooi beligting (wat my soms teen duisend myl per uur met 'n onkenbare entoesiasme dryf) gee ek betekenis aan emosie op foto's. 'n Gevoel wat ek soms sukkel om in woorde te omskryf. My gunstelingfoto's is dié wat ek volgende gaan neem, want ek ontwikkel daagliks as fotograaf en as mens, juis omdat ons vandag in so 'n vinnig veranderende wêreld leef. My kamera is my oog waarmee ek daagliks prentjies raaksien en dit uiteindelik soos 'n kunstenaar met verfkwashale in my foto's vasvang. Ek streef daarna om my passie vir lig, mense en emosies op 'n kunssinnige wyse vas te vang en selfs die senuweeagtigste kliënte voor my lens op hulle gemak te laat voel. As vryskutfotograaf het ek uitstekende vaardighede wanneer dit by kommersiële, mode-, natuur- en portretfotografie, pasgeborenes, troues, talle voorblaaie en CD-omslae kom.
Ek is 'n jong, passievolle Suid-Afrikaanse filmregisseur en videograaf wat absoluut brand om saam met die groot filmhelde op die rooi tapyt te loop. Tydens my studie by AFDA in Kaapstad het ek verskeie kortfilms gemaak wat aan internasionale filmfeeste deelgeneem het. Film is absoluut my passie. Om hierdie droom waar te maak (in terme van finansies), het ek 'n videografie-onderneming begin wat troufilms en korporatiewe advertensies vervaardig. Ek het ook onlangs 'n YouTube-kanaal begin wat handel oor film, videografie en selfontwikkeling, om hopelik ander filmmakers en kunstenaars in Suid-Afrika te help groei en ontwikkel. Tans werk ek aan my eerste onafhanklike vollengte film en ek sien uit om dit met die wêreld te deel.
Ek het sedert 'n vroeë ouderdom 'n brandende passie gehad om my eie, kreatiewe en boeiende stories op film vas te lê. Ek het in 'n milieu grootgeword waar kreatiwiteit aangemoedig, ontwikkel en bevorder is. Na afloop van my skoolloopbaan het ek met my vierjaarstudie in film, televisie en draaiboekskryf aan die gesogte Open Window Institute begin. Ek het my baccalaureusgraad in 2020 voltooi en my honneursgraad in 2021 verwerf. My honneursfilm getiteld Onvermydelik het verskeie toekennings gewen, insluitend beste Suid-Afrikaanse studentefilm 2021 by die Jozi-rolprentfees, asook goue en silwer trofeë by die Loeries 2021. Die film is trots Afrikaans en fokus op die dieper, onontginde verhale in die Afrikaner-kultuur en -geskiedenis. Vanweë sy onapologetiese Afrikaner-identiteit was die film 'n groot sukses. My film het vir my 'n werkgeleentheid by 'n filmateljee in Kaapstad besorg. My taak was om een ​​van die bekenste Afrikaanse skrywers, CJ Langenhoven, se werk vir die grootskerm aan te pas. Met die afronding van die draaiboek het ek my stem in rolprentvervaardiging gevind – ek wil rolprente maak wat nie net ten doel het om die Afrikaanse kultuur te bewaar nie, maar om die oorsprong daarvan te verken en deur film vir die wêreld toeganklik te maak. My loopbaandoelwit is om 'n dryfveer in Suid-Afrika se ontwikkelende filmbedryf te word en 'n bydrae te lewer tot die uitbou en behoud van ons kultuur.
Ek is Ruan Mynhardt, 27 jaar oud en woon saam my vrou en ons twee honde in Potchefstroom. Ek is bevoorreg om 'n hele klomp kreatiewe vriende te hê en floreer daarin om saam projekte aan te pak. Ek het Grafiese Ontwerp aan die NWU Potchefstroom-kampus studeer en het in multimedia-ontwerp (videografie, animasie ens.) gespesialiseer. Ná my studie het ek vir 'n plaaslike maatskappy wat meer in die videobedryf betrokke is, gewerk. Op 25-jarige ouderdom het ek die kans gewaag om my eie besigheid te begin, ENCO Creative, waar ek spesialiseer in illustrasie, grafiese ontwerp, animasie en ook videografie. Een van my besigheid se beginsels is om met soveel mense as moontlik saam te span, ongeag of hulle kreatief is of nie. Ek het 'n passie vir mense en om stories te vertel.
Erentia Bedeker is 'n kunstenaar, skrywer, animeerder en filmmaker uit Namibië. Sy het grootgeword op Khorixas, met die wye oop vlaktes en koppies van Damaraland as haar speelgrond. Sy het Drama aan die Universiteit van Stellenbosch studeer en daarna haar honneursgraad in Afrikaans en Nederlands voltooi asook 'n nagraadse diploma in onderwys deur UNISA verwerf. Sy is een van die stigters en direkteure van Wreckless Creative, 'n tweemanstudio vir grafiese ontwerp en animasie. Sy het reeds vier kortfilms gemaak waarvan Die berggans het 'n veer laat val en Ruby & Roach al by verskeie internasionale filmfeeste vertoon is. Van haar gedigte is opgeneem in Nuwe Stemme 6 asook in twee uitgawes van Penseel (2013/2014) terwyl sy nog student was. Deesdae waag sy haar hand aan die skryf van kortfilms. Sy dra die Namib in haar hart terwyl sy vir eers in die stad moet woon. Sy het baie klippe uit Damaraland in haar tuin en studio wat haar aan die aarde geanker hou.
My naam is Hanro Fritz, wie en wat is ek? Ek is iemand wat sy passie uitleef deur video's. Die natuur, geselskap en avontuur is al wat ek nodig het. Ek is 'n eenvoudige ou wat mense gelukkig wil maak deur video's.